Նստաշրջանի սկզբում ՀՀ արտաքին գործերի փոխնախարար, պատվիրակության նախագահ Աշոտ Հովակիմյանը համառոտ ներկայացրեց մարդու իրավունքների իրավիճակի մասին ազգային զեկույցը։ Մոտ երեք տասնյակ երկրների պատվիրակությունների ներկայացուցիչներ նշեցին հաշմանդամություն ունեցող անձանց իրավունքների պաշտպանության անհրաժեշտության մասին՝ հատուկ ուշադրություն դարձնելով կրթության առանձնահատուկ պայմանների կարիք ունեցող երեխաների կրթության իրավունքին։